Дзмітрый Мікалаевіч павіншаваў прысутных з нядаўнім прафесійным святам. Заўважыў, што на мужныя плечы выратавальнікаў ускладзена няпростая місія, што гэтыя людзі маюць не толькі цвёрды характар, але і чулае сэрца. “Няхай дома пасля нялёгкага працоўнага дня вас сустракае надзейны тыл – сям’я, у якой знойдзеце падтрымку і ўзаемаразуменне, а надзвычайных сітуацый бу-дзе як мага менш”, – пажадаў кіраўнік раёна. Пасля цёплых слоў Дзмітрый Мікалаевіч уручыў Ганаровую грамату Жабінкаўскага райвыканкама старшаму прапаршчыку ўнутранай службы Ігару Антанюку.